Document ID: 31998R0383

ΚΑΝΟΝΙΣΜΟΣ (ΕΚ) αριθ. 383/98 ΤΗΣ ΕΠΙΤΡΟΠΗΣ της 18ης Φεβρουαρίου 1998 για τροποποίηση του κανονισμού (ΕΟΚ) αριθ. 1481/86 περί καθορισμού των τιμών των νωπών ή διατηρημένων δι' απλής ψύξεως ολοκλήρων σφαγίων αμνών που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων σφαγίων προβάτων εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989, περί κοινής οργανώσεως αγοράς στον τομέα του προβείου και του αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1589/96 (2), και ιδίως το άρθρο 4 παράγραφος 5,
Εκτιμώντας:
ότι ο κανονισμός (ΕΟΚ) αριθ. 1481/86 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2617/97 (4), θεσπίζει τους κανόνες που αφορούν τον καθορισμό των τιμών των νωπών ή διατηρημένων με απλή ψύξη σφαγίων αμνών στις αντιπροσωπευτικές αγορές της Κοινότητας καθώς και τον πίνακα των τιμών ορισμένων άλλων ποιοτήτων σφαγίων προβάτων στις αντιπροσωπευτικές αγορές της Κοινότητας 7
ότι τα διαθέσιμα αριθμητικά στοιχεία όσον αφορά την παραγωγή προβείου κρέατος οδήγησαν στην προσαρμογή των συντελεστών που χρησιμοποιούνται στον υπολογισμό των τιμών των σφαγίων των προβάτων στις αντιπροσωπευτικές αγορές της Κοινότητας 7 ότι η προσαρμογή αυτή έγινε στο πλαίσιο του κανονισμού (ΕΚ) αριθ. 2617/97 7 ότι ωστόσο, όσον αφορά την Ιρλανδία λόγω λάθους έγινε εσφαλμένη προσαρμογή του συντελεστή που εφαρμόζεται σε μία αντιπροσωπευτική αγορά 7 ότι πρέπει συνεπώς να διορθωθεί ο συντελεστής αυτός 7 ότι, όσον αφορά τη Σουηδία, λόγω επίσης λάθους δεν είχε καθορισθεί κανένας συντελεστής 7 ότι πρέπει συνεπώς να προστεθεί ο συντελεστής αυτός 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως προβάτων και αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1481/86 τροποποιείται ως εξής:
1. Στο παράρτημα ΙΙ σημείο Ζ. 1. β), ο συντελεστής σταθμίσεως που εφαρμόζεται στην αγορά Enniscorthy καθορίζεται σε 17 % αντί του 12 %.
2. Στο παράρτημα ΙΙ σημείο Ο. 2, ο συντελεστής σταθμίσεως καθορίζεται σε 100 %.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου εμπορίας 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Φεβρουαρίου 1998.

Labels: 2
17